 

**בבית הדין הצבאי המחוזי**

**במחוז שיפוטי צפון**

**בפני השופטת: סא''ל מיכל אמברם-שחר**

**בעניין: התובע הצבאי (ע"י ב"כ, קמ"ש תהל ברון)**

**נגד**

**הנאשם: ח/XXX רב"ט מ' ר' ס' (ע"י ב"כ, סרן ליאורה ליקאונט)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 26.07.2021 ועד יום 27.06.2022 למשך 337 ימים, בהתאם לכתב האישום המתוקן ולפרטים הנוספים.

**ניתנה היום, ט"ו בתמוז התשפ"ג, 04.07.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 337 ימים עד להתייצבותו.

מן התדפיס האישי עולה כי צבר לחובתו היעדרות קצרה נוספת שעליה נשפט בדין משמעתי.

ברקע ההיעדרות של החייל עמדו מצבו המשפחתי והכלכלי והצורך לתמוך בבני הבית.

עם כניסתו להליך השילוב שב החייל לגדוד שממנו יצא להיעדרות. הוא שובץ במסגריה ומילא תפקיד בתנאי יומיות, כך שהתאפשר לו לשלב את המסגרת הצבאית עם צרכיו מבית. הוא זכה לתמיכה מלאה ושוטפת של המפקד המלווה – רס"ם שי שגילה מעורבות וליווה את החייל לישיבות המעקב בבית הדין. החייל זכה לליווי של צוות מדור השילוב. כבר בשלבים הראשונים הביע מוטיבציה מלאה, נרתם למשימות הצבאיות השונות, וגילה יוזמה ואחריות. עתה שוקל להאריך את שירותו הצבאי ולהוסיף ולתרום בשירות קבע.

**יש לברך על עליית החייל על דרך המלך ולכבד את עתירת הצדדים.**

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל: מג"ד XXX- סא"ל דן, למפקד הפלוגה – רנ"ג שריקי ולמפקד המלווה – רס"ם שי.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, ט"ו בתמוז התשפ"ג, 04.07.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

**העתק נכון מהמקור

ק' בית הדין**

**נערך על ידי: א.ל**

**בתאריך 09.07.2023**

**חתימת המגיה: סגן שיר בן-ארמון**